दिल्ली की आबोहवा सुधारने के लिए राज्यों को निर्देश
नई दिल्ली| केंद्रसरकार ने दिल्ली और राष्ट्रीय राजधानी क्षेत्र में वायु प्रदूषण कम करने और हवा की गुणवत्ता सुधारने के लिये दिल्ली, राजस्थान, हरियाणा और उत्तर प्रदेश की सरकारों को दिशा निर्देश दिये हैं।
पर्यावरण, वन एवं जलवायु परिवर्तन मंत्री प्रकाश जावड़ेकर ने बुधवार को संवाददाताओं को बताया कि राज्यों को प्रदूषण फैलाने वाले और क्षमता से अधिक सामान ले जाने वाले वाहनों पर तुरंत कार्रवाई करने, सड़कों को जाम से मुक्त करने और बैटरी से संचालित वाहनों को बढ़ावा देने को कहा गया है। उन्होंने कहा कि धूल से बचने के लिये मशीनों से सड़कों की सफाई की व्यवस्था शुरू की जायेगी। निर्माण और मरम्मत गतिविधियों से होने वाले वायु प्रदूषण को रोकने के लिये एजेंसियों को पानी का इस्तेमाल करने और पर्दे तथा अवरोधक लगाने को कहा गया है।
hin_Deva hin_Deva hin_Deva